Diari Oficial de la Generalitat Valenciana


Sumari del DOGV 4421, del 20-01-2003 (2003/261)

Informació pública del programa d'actuació integrada de la UE 2 i de l'avantprojecte d'urbanització d'este.
-----------------------------------------------------------------------------------------------------------

### Dades del document

Número de DOGV
:   4421

Data del DOGV
:   20-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/261


Organisme emissor
:   Ajuntament de Bocairent

Tipus de document
:   Anunci

Informació pública del programa d'actuació integrada de la UE 2 i de l'avantprojecte d'urbanització d'este. [2003/Q261]
  
La mercantil Promociones Puerto Belda, SL, ha presentat en l'Ajuntament de Bocairent el document del programa per a l'actuació integrada de la UE 2 i l'avantprojecte d'urbanització d'este; l'alcalde president, mitjançant el Decret de data 17 de desembre de 2002, va resoldre sotmetre'l a informació pública, amb les següents observacions: compliment de les condicions establides en la cèdula d'urbanització expedida per la Conselleria d'Obres Públiques, Urbanisme i Transports:
  
A) Les establides en el seu apartat c):
  
1. Obres de connexió viària, per mitjà de l'execució d'obres externes a l'àmbit de la unitat d'execució, degudament aprovades o favorablement informades per l'administració titular de la via sobre la reserva de superfície de terrenys grafiada en el pla visat de conformitat en la indicada cèdula amb número 2.
  
2. Obres de connexió a la xàrcia de clavegueram al punt o punts de connexió que s'indiquen en superfície en el pla visat de conformitat en la repetida cèdula amb número 3.
  
Les obres referides en els apartats 1 y 2 hauran d'estar realitzades abans que es programe l'actuació integrada corresponent a la unitat d'execució de referència; o bé, estar adjudicades, licitades o en procés de licitació o contractació amb despesa compromesa a càrrec del pressupost d'alguna administració pública abans que es programe l'actuació integrada corresponent a la unitat d'execució de referència; o bé, estar en procès d'execució a càrrec dels compromisos aprovats i ferms de l'agent urbanitzador d'una unitat d'execució confrontant; o bé, i quan no es complisca cap de les condicions expressades en algun dels paràgrafs anteriors: ser realitzades o promogudes i en tot cas finançades per compte de l'agent urbanitzador que resulte adjudicatari del programa i al seu càrrec i amb motiu d'este, sense perjuí del seu dret a repercutir els costos corresponents als propietaris afectats per l'actuació.
  
B) Per a la programació de l'àmbit de referència serà condició necessària la justificació de la suficiència del sistema d'abastiment d'aigua potable per el funcionament de l'actuació, així como de l'evacuació de les aigües residuals de la unitat d'execució, per mitjà d'un informe de l'administració amb competència en esta matèria; la qual cosa s'anuncia perquè en el termini de 20 dies hàbils, comptats des del següent al de la publicació del present en el Diari Oficial de la Generalitat Valenciana, puguen formular-se al.legacions i alternatives tècniques.
  
Vençut el termini anterior i durant els cinc dies hàbils següents podrà presentar-se, en plica tancada, proposició juridicoeconòmica per a la seua adjudicació.
  
Tot això de conformitat amb el que estableix l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.